cyanic-selkie/wikianc huggingface dataset:
Cachalote anano
Distribución
O cachalote anano prefire augas profundas, pero máis próximas ás costas có cachalote pigmeo: o seu hábitat favorito parece se-lo límite da plataforma continental. Prefire augas cálidas e tense observado na costa oriental dos Estados Unidos (golfo de California) e Suráfrica, así como no Índico e augas do Xapón.
Sinapse eléctrica
Historia
Nas primeiras décadas do século XX houbo un substancial debate sobre se a transmisión da información entre neuronas era química ou eléctrica, pero a transmisión sináptica química foi considerada a única resposta válida despois da demostración de Otto Loewi da comunicación química entre as neuronas e o músculo cardíaco. Así, o descubrimento posterior da comunicación eléctrica causou certa sorpresa.
Estrelitziáceas
Descrición
As follas son dísticas, envaiñadoras, pecioladas, simples, con venación penniparalela (veas fusionadas na marxe). O pecíolo posúe moitos arcos ou canais de aire.
Real Club Celta de Vigo
Segunda metade dos anos 1980
As vitorias sobre os coruñeses, permitiron ó cadro celeste chegar á última xornada dependendo de si mesmo para conquistar o ascenso: só unha derrota céltica permitiría ó Castellón, que se enfrontaba ó Deportivo de Eusebio Ríos no Anxo Carro de Lugo, soñar coa posibilidade de ascender. Os albinegros recibiron facilidades dos desterrados herculinos, que aliñaron un equipo formado por xogadores xuvenís e do filial; non desaproveitaron a ocasión e impuxéronse con comodidade. Con todo, a súa vitoria resultou pírrica, posto que o Celta, arroupado por centos de afeccionados desprazados nun convoi ferroviario especial a Sestao, logrou manter o empate que lle servía para ascender a primeira xunto a Valencia e Logroñés, vencedores do grupo impar.
Anos 1990 e final de Copa de 1994
Tras superar as semifinais, o rival que esperaba na final era o Real Zaragoza, adestrado por Víctor Fernández, equipo que cegaba en Europa co seu fútbol. Tras rematar os primeiros 90 minutos e a prórroga en empate, finalmente chegouse ós penaltis, onde o porteiro blanquillo Andoni Cedrún detivo un penalti moi mal executado ó defensa do Celta, Alejo, e tras ese erro clamoroso, Higuera marcou o penalti definitivo que levou a copa do rei á cidade de Zaragoza, deixando co mel nos beizos aos afeccionados galegos.
A mellor etapa
miniatura|esquerda|250px|O [[Athletic Club ante o Celta en 2005.]] O Celta quedou eliminado da Liga de Campións ante o Arsenal en oitavos de final. Na ida o celestes perderon por 2 a 3 ante os ingleses, os cales volveron vencer no encontro de volta xogado no Estadio de Highbury por 2 a 0.
Novo ciclo en segunda
miniatura|dereita|150px|[[Roberto Trashorras.]] A mala tempada 2007-08 trouxo consigo unha nova reestruturación do cadro de xogadores. Apostouse por futbolistas galegos dando continuidade a Rubén, Dani Abalo, Roberto Lago e Jonathan Vila; mais as fichaxes de Noguerol e Trashorras e a volta de Borja Oubiña, que fora cedido ó Birmingham City. A canteira tamén contribuíu a galeguización do equipo coa promoción de Iago Aspas, que tivo un importante papel na salvación do celta no derradeiro partido de liga con dous goles fronte o Alavés.
Nova etapa en Primeira
Esta situación levou á rescisión do contrato de Paco Herrera e á contratación de Abel Resino como novo adestrador celeste. No mercado de inverno chegarían ademais novos xogadores para reforzar ó equipo, o internacionais Vadim Demidov, procedente do Eintracht Frankfurt, Danijel Pranjić do Sporting de Lisboa e o retorno de Fabián Orellana do Granada, esta vez en propiedade por 1,2 millóns de euros.
Escudo e cores
Aínda que a Juan Baliño Ledo, un dos fundadores do club, lle gustaba a idea de usar a cor celeste na camisola do Celta, os vigueses comezarían a súa andaina vestindo unha camisola vermella, pantalón negro e medias azuis e brancas. Porén, acordouse que o equipo B do Celta si que levaría as cores propostas por Baliño Ledo, con pantalón negro, pasando en pouco tempo a ser tamén a cor principal do primeiro equipo.
Patrocinadores e provedores
O Celta ten coa compañía automobilística francesa Citroën o acordo de patrocinio máis longo na Liga de Fútbol Profesional. Para situarnos nos comezos deste contrato hai que regresar á tempada 1985-86, cando dende o centro de Vigo de PSA Peugeot Citroën, unha das industrias de Galicia con máis empregados, decídese axudar ó equipo da cidade. O Celta mantiña ademais uns dos acordos máis longos cun provedor de equipamento ó permanecer coa compañía británica Umbro durante vinte e catro tempadas na camisola celeste. Ademais, dende o verán de 2009 os vigueses levan na parte de atrás da camisola o patrocinio da compañía cervexeira Estrella Galicia. miniatura|220px|Automóbiles de [[Citroën na fábrica PSA de Vigo.]] Antes da tempada 2010-11 o novo provedor dos olívicos pasaría ser a compañía Li Ning, firma chinesa en plena expansión mundial. Con todo, antes do comezo da tempada 2012-13 a compañía entra en concurso de acredores, o que produce problemas de abastecemento do material deportivo. Debido a isto en decembro de 2012 o Celta asina un contrato polo cal os celtiñas vestirán equipamento da alemá Adidas durante os seguintes catro anos.
Presidentes
Lista de presidentes.
Torneos amigables de máis importancia
(Datos actualizados no ano 2020)
Saint-Malo-de-Phily
Saint-Malo-de-Phily (en Sant-Maloù-Fili) é unha comuna francesa do departamento de Ille e Vilaine, na Bretaña.
Alexander von Humboldt
Friedrich Wilhelm Heinrich Alexander Freiherr von Humboldt (, máis coñecido como Alexander von Humboldt, nado o 14 de setembro de 1769 en Berlín e finado o 6 de maio de 1859 na mesma cidade, foi un naturalista e explorador alemán, e o irmán máis novo do ministro e lingüista prusiano Wilhelm von Humboldt.
Aclamación de Humboldt
En 1826 recibe unha carta do rei de Prusia ordenándolle deixar París. Soamente se lle permite pasar catro meses de vacacións por ano na cidade da luz. En Berlín, Humboldt é aparentemente detestado polas súas ideas liberais.
Arquidiocese católica latina de Corfú, Zante e Cefalonia
Historia
Zante e Cefalonia foron orixinalmente sufragáneas da arquidiocese de Corinto, e foron unidas en 1222. Pasaron a ser sufragáneas de Patras antes de 1228, e posteriormente inmediatamente suxeitas á Santa Sé, mais nalgún momento entre 1625 e 1695 pasaron a ser parte da provincia eclesiástica de Corfú. Segundo outras fontes, as dioceses eran xa sufragáneas de Corfú en 1386.
Catemeral
Historia do termo
No manuscrito orixinal do seu artigo "Patterns of activity in the mayotte lemur, Lemur fulvus mayottensis", Ian Tattersall introduciu o termo "catemeralidade" para describir un patrón de actividade observada que non era nin diúrna nin nocturna. Aínda que propuxo o termo "catemeral", un revisor da revista opúxose á introdución do termo, que considerou como unha nova voz innecesaria. Pero, en 1987, Tattersall deu unha definición formal de "catemeral", recorrendo ás súas raíces do grego antigo.
Courtney Lee
Universidade
No total da súa traxectoria universitaria acadou 17,6 puntos e 5,2 rebotes por partido. Licenciouse en socioloxía e criminoloxía.
Peixe bobo
É o segundo peixe máis grande do mundo, xa que pode alcanzar como máximo os 10 m de lonxitude e as catro toneladas de peso (normalmente alcanzan da orde dos 9 m os machos e 8–9 m as femias, pero segundo algúns autores, poden chegar até os 12 m, cun peso de até 10 t.
Debido á grande persecución e explotación de que foron obxecto no pasado, os peixes bobos están agora protexidos por lei na maioría dos países, e a Unión Internacional para a Conservación da Natureza cualifica o seu estado de conservación como VU (vulnerábel). De todos os xeitos, segue sendo obxecto de pesca polos xaponeses, sobre todo polo aceite que se extrae do seu fígado.
Historia natural
Peixes de distribución peláxica, pódense encontrar tanto preto da costa (ás veces en pequenas baías) como afastados. Viven sos ou en reunidos en pequenos cardumes, e realizan longas migracións (de aí o epíteto de peregrino que se lle dá en moitos idiomas), con segregación poboacional en función da estación. miniatura|240px|Peixe bobo alimentándose por filtración en augas da illa de Dursey ([[Irlanda).]] Aliméntase por filtración.
De crecemento lento, sofren períodos de perda do aparello filtrador. No Atlántico norte, perden este aparello en novembro, formándose de novo en febreiro, de xeito que se pode inferir que estes tiburóns non se alimentan durante o inverno, cando existe, con todo, plancto; algúns científicos supoñen que durante este período os momos xacen pasivamente no fonodo do océano, e que utilizan o seu enorme fígado como almacén de enerxía; porén, tamén se postulou que, cando carecen de braquiespiñas se alimentan de animais bentónicos.
Club Atlético Osasuna
É un dos catro únicos equipos profesionais de España, xunto con Athletic Club, FC Barcelona e Real Madrid, que non é unha sociedade anónima deportiva, de maneira que a propiedade do club recae nos seus socios.
Robaliza
A robaliza (Dicentrarchus labrax) é un peixe perciforme da familia dos Moronidae, con aletas con radios espiñosos, moi apreciados entre os pescadores polo seu exquisito sabor. Chega a medir 100 cm de lonxitude e o exemplar grande denomínase robalo.
Descrición
O corpo é alongado, mide entre 10 e 100 cm de lonxitude; con labios carnosos; no ángulo superior do opérculo hai dúas espiñas curtas. A cor é variante, dende gris escuro no lombo ata chegar a ser branco na parte ventral, aínda que na auga se ve prateado brillante, máis plúmbeo no lombo, con irisacións verde oliva.
Amosa
O topónimo galego Amosa pode referirse a:
Arnuero
Economía
Até non hai moito tempo, a súa base económica era a gandaría e a agricultura. Nos últimos anos, a economía foise decantando polo turismo. Un 8,7 % da poboación do concello emprégase no sector primario, un 15,5 % na construción, un 20,9 % na industria e un 54,9 % no sector servizos.
Patrimonio
Dentro do seu patrimonio, destacan varios bens de interese cultural con categoría de monumento:
Dave Navarro
Traxectoria
Chegado a este punto decidiu centrarse no seu proxecto en solitario, Spread, xa que non estaba interesado en gravar e xirar cos Peppers e ademais a química dentro do grupo xa non funcionaba como antes, polo que deixou o grupo en 1998. Seguiu traballando no disco Spread coa axuda de Chad Smith dos Chili Peppers. Jane's Addiction volveron reunirse para un par de concertos en 1997, 1999 e 2001 con Flea e Martyn LeNoble ó baixo en troques de Avery. Navarro tamén tocou o baixo e a guitarra en 1999 co grupo da súa moza daquela Monet Mazur, Nancy Raygun.
United Artists
Unha encarnación de United Artists foi formada en novembro de 2006 como sociedade entre o actor e produtor Tom Cruise e o seu socio de produción, Paula Wagner, e Metro-Goldwyn-Mayer. Paula Wagner deixou o estudio o 14 de agosto de 2008. Cruise posuíu unha pequena participación do estudio até 2011.
Pedro Casariego
Biografía
Sobre o seu propio traballo dixo:
Obra
Escolma de textos en prosa:
Ría de Pontevedra
As illas Ons, que están na boca da ría, forman parte do Parque Nacional Marítimo Terrestre das Illas Atlánticas de Galicia.
Hidrodinámica
A entrada de auga doce do río Lérez, que aporta o 80% da entrada de augas na ría, ten un impacto reducido no fluxo de augas da ría. A entrada de auga doce na ría é de 45 Hm3 anuais e é é principalmente do inverno. Os principais movementos das augas prodúcense pola entrada e saída de augas oceánicas e pulsos de afloramento. Ao igual que as demais rías galegas, a circulación das súas augas depende da entrada de augas dos ríos, da entrada de masas de auga desde a plataforma continental oceánica, da irradiación solar e do réxime de ventos. A auga está estratificada parcialmente durante o inverno, xa que hai unha entrada de auga desde o río e por que a auga se mestura máis. A estratificación é completa no verán grazas polo aumento da temperatura de auga da superficie e polo afloramento, unha entrada de augas frías polo fondo da ría. Estas condicións, xunto coa salinidade, favorecen unha circulación das correntes de auga en sentido positivo.
NTT Data España
A consultora abarca os sectores de telecomunicacións, entidades financeiras, Industria, Utilities & Enerxía, Banca, Seguros e Administracións Públicas. Everis conta con máis de 6.000 empregados e ten oficinas en España, Portugal, Italia, Brasil, Arxentina, México, Chile e Colombia. A facturación de Everis para o ano fiscal 2007 (finalizado no marzo do 2008) foi de 340 millóns de euros.
José Alcántara Fernández
Vida persoal
Casou en Marín con Adela Rocafort Lloret en abril de 1911, e foi pai de Julia, José Manuel, Juan e Mela Alcántara Rocafort.
Pedro Andreu Lapiedra
Trala disolución de Héroes
Trala separación comeza a crear cancións para o seu grupo Puravida, formado en 1999, no que toca a guitarra e no que é vocalista. Grava o disco Donde el corazón me lleve, sendo o batería deste disco Carlos Gamón, o batería da tamén banda zaragozana Amaral.
En maio de 2001, Pedro comeza a traballar, no seu estudo "Atico 13", xunto con DJ Aka Positive (Luis Sancho) e forman DAB (Digital Analog Band). O dúo gravou Café del Mar The Best no 2000 e Café del Mar The Best 2 no 2006.
Encomenda do Cocido
É unha sociedade gastronómica sen ánimo de lucro, nada no ano 2000 por iniciativa do Concello de Lalín coa finalidade de promover o cocido desta vila, e de grande importancia neste concello e, en xeral, de toda a comarca do Deza.
Efecto Lenard
Outros artigos
Lenard effect
Eleccións xerais dos Países Baixos de 2012
Tratouse dunhas eleccións anticipadas,, consecuencia da dimisión do goberno do primeiro ministro Mark Rutte o 23 de abril. Os 150 membros da Cámara dos Representantes foron distribuídos polo sistema de representación proporcional. Foi a quinta vez en dez anos que os holandeses participaron en eleccións lexislativas.
O Partido Popular para a Liberdade e Democracia (VVD) venceu as eleccións, conquistando dúas cadeiras máis que o segundo, o Partido do Traballo. O Partido para a Liberdade, do populista de dereita Geert Wilders, foi o maior derrotado nestas eleccións, perdendo 9 das 24 cadeiras que posuía no Parlamento. Este partido defínese como euroescéptico, mostrando como resultado que os holandeses confiaban na zona do euro. A elección tamén mostrou unha diferenza en relación coa maioría das eleccións doutros países europeos, onde, independentemente da ideoloxía que estaba no poder, todos os partidos políticos estaban sendo substituídos pola oposición.
Estevo Uroš II Milutin
Primeiras conquistas
Inmediatamente despois da súa ascensión ao trono, atacou as terras bizantinas de Macedonia. En 1282, conquistou o norte deste país, coa cidade de Skopje, que se converteu na súa capital.
Ampliación do reino
En 1312 as súas tropas libraron a Batalla de Galípoli, enviadas por Milutin para axudar ao emperador bizantino Andrónico II Paleólogo na defensa das súas terras contra os turcos otománs.
Descendencia
Coa súa cuarta esposa Simonis, filla do emperador Andrónico II Paleólogo, non tivo fillos.
Paula Fernández
Paula Fernández Pena, nada en Silleda o 29 de xaneiro de 1971, é unha aparelladora e política galega.
Traxectoria
Diplomada en Arquitectura Técnica pola Universidade da Coruña, no 2007 decidiu introducirse na vida política presentándose como independente polo PSdeG-PSOE ás eleccións á alcaldía de Silleda, converténdose finalmente en alcaldesa de dita vila. Actualmente vive na parroquia de Cortegada.
Benjamin Britten
Edward Benjamin Britten, recoñecido co título nobiliario Barón Britten de Aldeburgh, nado en Lowestoft o 22 de novembro de 1913 e finado o 4 de decembro de 1976, foi un compositor, mestre, violinista e pianista británico.
Saud bin Abdul Al-Aziz
Saud bin Abdul Al-Aziz (en árabe سعود بن عبد العزيز, tamén chamado Saud bin Abdul Aziz), nado o 12 de xaneiro de 1902 e finado en Atenas o 23 de febreiro de 1969, foi o segundo rei de Arabia Saudita.
Horas de luz
Argumento
Juan José Garfia (Alberto San Juan) comete 3 asasinatos e é condenado a 100 anos de cadea. É un preso rebelde e é trasladado varias veces de prisión por ser autor de motíns. Un día coñece a Marimar (Emma Suárez), unha enfermeira do cárcere, coa que xurdirá o amor.
Batalla de San Marcial
Consecuencias
A batalla de San Marcial marcou a fin da única forza temíbel de Soult, que "xa nunca combatería coa acostumada habilidade e celo." A vitoria de San Marcial figura entre os triunfos máis brillantes do exército español na guerra.
Trofeo Cidade de Vigo 1988
A XVIII edición do Trofeo Cidade de Vigo celebrouse en Vigo entre o 18 e o 20 de agosto de 1988 en forma de torneo triangular. O campión foi o Celta de Vigo.
AP-4
A AP-4 ou Autoestrada do Sur é unha autoestrada española, continuación da autovía A-4 cara o sur.
Advanced Communications Technology Satellite
Características
ACTS foi exectado da bodega de carga do Discovery acoplado a un foguete TOS-21H de propelente sólido que o levaría á súa órbita xeoestacionaria, situada a 100° de lonxitude oeste.
Caldavila, Loño, Vila de Cruces
Caldavila é un lugar da parroquia de Loño, no concello pontevedrés de Vila de Cruces, na comarca do Deza. Segundo o INE, en 2008 tiña 9 habitantes (4 homes e 5 mulleres), o que supón unha diminución de 1 habitante con respecto ao ano 2000.
Joaquín Cardiel Gericó
Biografía
No ano 1997, colabora facendo os arranxos no primeiro disco en solitario de Enrique Bunbury, Radical sonora.
Luís XIV de Francia
Coñecido como o Rei Sol (le Roi Soleil) ou Luís o Grande (Louis le Grand), foi o primoxénito e sucesor de Luís XIII e de Ana de Austria (filla do rei Filipe III de España). Luís XIV incrementou o poder e a influencia francesa en Europa, combatendo en tres grandes guerras: a guerra de Holanda, a guerra dos Nove Anos e a guerra de Sucesión española.
Guerra nos Países Baixos
Trala morte de Filipe IV de España, tío e sogro de Luís XIV, en 1665, o seu fillo (da súa segunda esposa) ascendeu ao trono como Carlos II de España. Luís XIV reclamou o territorio de Brabante, nos Países Baixos, gobernados até entón polo rei de España, que debían ser "devoltos" á súa esposa, María Tareixa, medio irmá máis vella de Carlos II (filla do primeiro matrimonio do pai de ámbolos dous). Luís argumentou que os costumes de Brabante non permitían que un fillo sufrise prexuízos polas consecuencias de que o seu pai volvese casar, polo que tiña prioridade sobre os fillos dos seguintes matrimonios á hora de herdar. Estas reclamacións darían pé á guerra de Devolución de 1667, na cal Luís participou persoalmente.
Dominación na década de 1680
Na década de 1680 o poder francés sobre Europa, baixo o mandato de Luís XIV, aumentara enormemente. A xestión económica dun dos ministros máis famosos de Luís, Jean-Baptiste Colbert, morto en 1683, produciu un gran cambio na tesouraría real; os ingresos da coroa triplicáronse so a súa supervisión. Os príncipes europeos comezaron a imitar o modelo francés en tódolos seus aspectos. As colonias francesas no estranxeiro multiplicáronse, tanto na América como na África ou na Asia, iniciándose relacións diplomáticas con nacións como Siam e Persia. Por exemplo, o explorador René Robert Cavelier de La Salle reclamou para a Francia, no 1682, a cunca do Río Mississippi, nomeándoa "Luisiana" en honor de Luís XIV. Incluso os xesuítas franceses tiñan presenza na corte Manchú na China.
miniatura|esquerda|250px|O palacio de Versalles, construído por Luís XIV.Luís XIV converteu o palacio de Versalles, orixinariamente nun refuxio de caza construído polo seu pai, nun espectacular palacio real. O 6 de maio de 1682 mudouse oficialmente aló con toda a súa corte. Luís tiña varias razóns para crear un palacio extravagante de tanta opulencia e mudar para alá a residencia da monarquía. A afirmación, con todo, de que odiaba París é imprecisa porque Luís non deixou de embelecer a súa capital con monumentos, mentres a melloraba e a desenvolvía. Versalles cumpría como o sitio admirable e sorprendente para os asuntos de estado e para recibir os mandatarios estranxeiros, onde a atención non se dividía entre a capital e a xente, senón que recaía totalmente sobre o rei. A vida da corte centrábase na grandeza. Os cortesáns rodeábanse de vidas luxosas, vestidos con gran magnificencia, sempre asistindo a ceas, representacións, celebracións etc. De feito, moitos nobres víronse na obriga de deixaren toda a súa influencia ou a dependeren totalmente dos subsidios e subvencións reais para poder manter o custoso estilo de vida versallés. Esta situación fixo que os nobres deixasen de tentar retomar o poder, o que podería resultar en potenciais problemas para a coroa, centrándose, porén, en competiren por seren invitados a cear na mesa do rei ou polo privilexio de levaren unha candea cando o rei se retiraba aos seus apousentos.
A unificación nacional: O galicanismo
A continuación, Luís XIV intentou incrementar o seu control sobre a Igrexa. Convocou unha asemblea do Clero (Assemblée du Clergé) en novembro de 1681. Trala súa disolución en xuño de 1682, a asemblea aceptara a Declaración do Clero Francés. O poder real incrementouse, en detrimento do poder papal. Entre outras medidas, o Papa non podía enviar legados papais sen o consentimento de Luís; os susoditos legados, ademais, só podían exercer a súa función tras outra aprobación unha vez entrasen en Francia. Os bispos non podían abandonar o país sen aprobación real; ningún axente gobernamental podía ser excomungado polos seus actos en misión oficial; e non se podía apelar ao Papa sen a aprobación do rei. O rei obtivo o poder de promulgar leis eclesiásticas e tódalas regras papais eran inválidas en territorio francés sen o consentimento real. A Declaración, con todo, non foi aceptada polo Papa, por razóns claramente obvias.
A Liga de Augsburgo
As accións francesas uniron aos príncipes no bando do Emperador. Luís esperaba que Inglaterra, gobernada polo católico Xacobe II, se mantivera neutral no conflito, pero a Revolución Gloriosa inglesa derrocou a Xacobe, que foi substituído no trono pola súa filla María II, que gobernou xunto co seu marido Guillerme III (Príncipe de Orange). Debido á inimizade que xurdiu entre Luís e Guillerme na guerra en Holanda, este decidiu unirse á Liga, a cal pasou a denominarse dende ese momento Grande Alianza. miniatura|Adquisicións entre 1643 e 1715. As campañas da coñecida como guerra dos Nove Anos (1688–1697) estiveron dominadas, polo xeral, polas tropas francesas. As forzas Imperiais resultaron pouco efectivas, xa que a maioría do seu exército seguía a enfrontarse ao otomán. En pouco tempo Francia conseguiu unha gran cantidade de vitorias, desde Flandres, no norte, ata o val do Rin, no leste Italia. Ao mesmo tempo, Luís XIV apoiou a Xacobe II no seu intento de recuperar o trono británico, pero este non tivo éxito. Este feito provocou que Inglaterra puidese entrar con máis forza no conflito continental. No obstante, a pesar do tamaño da coalición rival, os franceses derrotaron o exército aliado na Batalla de Fleurus, así como na Batalla de Steenkerque (1692) e na Batalla de Neerwinden (27 de xullo de 1693). Baixo a supervisión persoal do rei, as tropas francesas capturaron Mons en 1691 e a fortaleza de Namur, no ano 1692. Porén, a vitoria naval francesa na Batalla de Beachy Head en 1690 foi contrarrestada pola vitoria angloholandesa na Batalla da Hogue en 1692. A guerra durou aínda catro anos máis, ata que o Duque de Savoia firmou un acordo de paz, aliándose así cos franceses no ano 1696, reforzando os exércitos franceses e facilitando a captura de Milán e Barcelona.
A guerra dos Nove Anos rematou en 1697 co Tratado de Ryswick. Luis XIV devolveu Luxemburgo e outros territorios dos que se apoderara na guerra holandesa de 1679, pero conservou Estrasburgo. Tamén adquiriu de iure a posesión de Haití así como a devolución dos territorios de Pondicherry e Acadia. Luís, por outra banda, tivo que recoñecer o reinado de Guillerme III e María II como soberanos de Gran Bretaña e Irlanda; de igual modo renunciou ás súas reclamacións sobre o Palatinado. España recuperou Cataluña e outros territorios perdidos, tanto na guerra dos Nove Anos coma noutras anteriores, nos Países Baixos. Luís tamén devolveu neste tratado a Lorena ao seu duque, pero baixo a condición de permitir a libre circulación francesa no seu territorio.
José Manuel Alcántara Rocafort
José Manuel Alcántara Rocafort, nado en Marín en 1915 e finado en Madrid o 31 de outubro de 2011, foi un enxeñeiro e político galego.
Traxectoria
Fillo de José Alcántara Fernández. Enxeñeiro naval e diplomado en Economía pola Universidade de Siracusa. Foi nomeado alcalde de Ferrol en 1950, permanecendo no cargo até principios de 1954. Foi deputado provincial. Foi director do Colexio Oficial de Enxeñeiros Navais.
Lagharteiras
Traxectoria
No ano 2010, constituíuse como Asociación Cultural Folclórica “As Lagharteiras”, radicada no concello de Mos. Destacan as súas actuacións por toda a xeografía galega, pero tamén fóra dela, como no Bierzo, Oviedo ou Ávila.
Máquina de coser
Historia e características
As máquinas de coser domésticas están deseñadas para que unha persoa poida coser artigos individuais empregando un único tipo de puntada. Nunha máquina de coser moderna a tea deslízase de xeito doado dentro e fóra da máquina sen o inconveniente das agullas, dedais e outras ferramentas que se empregan na costura a man. A automatización do proceso comporta un aforro de tempo. Pola súa banda, as máquinas de coser industriais son meirandes, máis rápidas, máis complexas e máis variadas no seu custo, aparencia e tamaño.
Javier Couso
Activismo
Foi activista social dende os anos 80, participando de diversos movementos como a defensa dos centros sociais okupados, a obxección de conciencia, os dereitos humanos, a solidariedade internacional, o sindicalismo de base ou a loita contra o racismo e o fascismo. Involucrouse en política dende a rúa, organizando e participando en manifestacións e protestas.
Política
Foi designado número un pola candidatura Izquierda en Positivo (unha escisión de La Izquierda Plural-Unidas Podemos-En Marea-Més per les Illes Balears) ás eleccións ao Parlamento Europeo de 2019, pero non conseguiu escano.
Detroit Red Wings
Adestradores
Sid Abel tomou o mando do equipo por primeira vez en 1957 e converteuse no segundo adestrador, por detrás de Adams, en conseguir o maior número de partidos cos Red Wings cun total de 811. William Scott « Scotty » Bowman chegou ao equipo en 1993, conseguindo en nove tempadas e 701 partidos un total de tres Stanley Cups e 410 vitorias. Estableceu un sistema de xogo diferente con por exemplo o Russian Five. Puxo fin á súa carreira na tempada 2001-02 despois de conseguir a vitoria na final da Stanley Cup, a décima dos Red Wings e a súa novena a título persoal como adestrador xefe.
Trofeos colectivos
Os Red Wings son o terceiro equipo da NHL en número de campionatos conseguidos cun total de 11 Stanley Cups. A seguinte táboa amosa os anos nos que os Red Wings conseguiron o trofeo, o adversario na final, e o resultado da serie final.
Notas
<references group="Nota"/>
Ave do paraíso (planta)
A ave do paraíso, Strelitzia reginae Banks, é unha especie de planta anxiosperma (monocotiledónea) da clase das liliópsidas, subclase das zinxibéridas, orde das zinxiberales e familia das estrelitziáceas.
Follas
As follas, con longos pecíolos, son alternas, pinnatinervadas e dísticas.
Resorción ósea
Regulación
Nalgúns casos nos que a resorción supera a osificación, o óso é degradado moito máis rapidamente do que pode ser renovado. O óso faise máis poroso e fráxil, expoñendo á xente ao risco de fracturas. Dependendo de onde ocorre a reabsorción ósea, poden orixinarse problemas adicionais como a perda de dentes. Isto pode ser causado por condicións como o hiperparatiroidismo e a hipovitaminose D ou incluso a diminución da produción hormonal nos anciáns. Algunhas doenzas con sintomas de diminución da densidade son a osteoporose e o raquitismo.
Alcoholismo
Ao mesmo tempo, ten un efecto directo sobre a actividade dos osteoclastos. Isto ten como resultado un incremento da velocidade de resorción ósea e unha diminución da densidade mineral ósea debido ao incremento do número de ocos e áreas con ocos no óso. Os osteocitos viables (outro tipo de célula ósea) poden previr a osteoclastoxénese, mentres que os osteocitos apoptóticos tenden a inducir a estimulación dos osteoclastos. A estimulación da apoptose de osteocitos pola exposición ao alcohol pode explicar o descenso da densidade mineral ósea en bebedores crónicos.
James Harden
Universidade
Xogou dúas tempadas cos Sun Devils da Universidade Estatal de Arizona, onde acadou 19 puntos e 5,5 rebotes por partido. Na súa segunda tempada foi un dos 50 finalistas no prestixioso Premio John R. Wooden. Conseguiu a súa mellor marca anotadora o 30 de novembro de 2008, ao conseguir 40 puntos ante UTEP. Foi elixido mellor xogador do torneo da Pacific-10 Conference tras derrotar a USC no Staples Center, e posteriormente xogador do ano da conferencia, ademais de entrar no primeiro equipo All-American. Tras dous anos na universidade, declarouse elixible para o draft de 2009.
Oklahoma City Thunder (2009-2012)
Na súa primeira tempada na NBA, Harden xogou máis de 22 minutos por partido, facendo 9.9 puntos por encontro. Foi elixido no segundo equipo de rookies ao remate da tempada. No seu segundo ano, xogou nos 82 partidos da tempada regular, con 12.2 puntos de media. Nos playoffs acadou 13.0 puntos por partido, cunha porcentaxe de 47% de tiros de campo.
Houston Rockets (2012-2021)
O 27 de outubro de 2012, Harden foi traspasado ós Houston Rockets xunto a Cole Aldrich, Daequan Cook e Lazar Hayward a cambio de Kevin Martin, Jeremy Lamb e varias futuras eleccións do Draft. Este traspaso produciuse despois de que Harden rexeitara unha oferta de renovación por catro anos e 52 millóns de dólares cos Thunder, quen traspasaron ó escolta inmediatamente despois da súa negativa.
Catarina de Castela
Traxectoria
A Crónica de los Reyes de Castilla describe o acto celebrado nunha sala do Alcázar de Toledo en xaneiro de 1423, da seguinte forma:
O 10 de setembro de 1424 faleceu Catarina en Madrigal de las Altas Torres, cando aída non cumprira os dous anos de idade. A morte da princesa de Asturias deixou como única herediera a súa irmá Leonor, que naquel entón tiñaa un ano, á espera de que a raíñ dera a luz ao fillo que esperaba. O 5 de xaneiro de 1425 nacería un varón, Henrique, que chegaría a ocupar o trono como Henrique IV.
Psara
Xeografía
Psara atópase a 81 km ao noroeste de Quíos, 22 km desde a punta noroeste da illa de Quíos e a 150 km ao leste nordés de Atenas. A illa ten 7 km de largo por 8 km de longo e unha superficie de 43 km². O punto máis alto da illa é "Profitis Ilias" (512 m).
Bandeira
A bandeira de Psara está deseñada de tea branca bordeada de vermello cunha gran cruz vermella e as inscripciones do nome da illa "ΨΑ-ΡΑ" e as palabras Eleftheria i Thanatos (Liberdade ou morte) en letras vermellas. A cruz está de pé sobre unha media lúa ao revés, franqueada nunha banda por unha espada, e no outro por unha serpe morta por un paxaro. The flag was carried during the War of Independence by Psariot ships
Unha bandeira orixinal de Psara, consérvase no Museo Histórico Nacional de Grecia
A destrución de Psara
A destrución de Psara polos turcos otománs, levouse a cabo en vinganza pola voadura da nave dun almirante turco polo revolucionario Dimitrios Papanikolis (que era de Psara), que inspirou ao poeta Andreas Kalvos para escribir o oda "Para Psara" (en grego: "Εἰς Ψαρά"), talvez máis famoso, o evento tamén inspirou ao poeta Dionysios Solomos o autor da Himno á Liberdade a escribir en 1825 un poema (ou epigrama) chamado "A destrución de Psara" (en grego: "Ἡ καταστροφὴ τῶν Ψαρῶν"):
Rubén Castro Martín
Traxectoria
Na tempada 2008/2009 xogou no SD Huesca, da Segunda División, onde chegou cedido novamente polo Deportivo. Na tempada 2009/2010 xogou no Rayo Vallecano, da Segunda División, onde chega tamén cedido.
Thomas Cavalier-Smith
Está considerado como o principal protozoólogo do mundo e foi o responsábel dunha mellor comprensión do tronco da árbore da vida, que é a filoxenia profunda. Estableceu máis novas clases e filos que calquera biólogo na historia. (ver imaxe)
Traxectoria
Un dos seus traballos máis importantes é a teoría dos seis reinos, dividindo en 1981 a Protista en dous novos reinos: Chromista e Protozoa, cambiando a clasificación de Margulis grosso modo. Propón a Protozoa como un reino basal do que se orixinaron os demais reinos eucariotas superiores, dous heterótrofos: Animalia e Fungi, e dous autótrofos: Plantae e Chromista, este último aínda en debate e que corresponde a algas con c e organismos emparentados non fotosintetizadores. Divide a Protozoa nos supergrupos: Alveolata, Rhizaria, Excavata, Amoebozoa e Choanozoa, considerando a Chromista e Alveolata cun antepasado común: Chromalveolata, teoría que apoiaron despois estudos moleculares e morfolóxicos.
Esmutelín
Descrición
Os grupos de teatro da Esmutelín son Aicilag Teatro de Lalín, Xoves Teatro de Prado, Lalinland Teatro de Lalín, Vagalume Teatro de Vilatuxe, Ortae TeatrO de Lalín e Cazaplausos Teatro de Lalín.
Illas Treasury
Estas illas foron descubertas en 1788 polo oficial británico da Royal Navy o tenente John Shortland.
Monte Nimba
O Monte Nimba é a máxima elevación da Costa do Marfil e da Guinea, con 1.752 m de altitude. Está situado na fronteira entre ambos os dous países, a só 9,4 km do límite con Liberia. O nome que ostenta foille dado aínda en decembro de 1929, dacando a expedición de Sempere, Sattler e Michelis.
Patrimonio da Humanidade na Unión Europea
España
250px|miniatura|[[Casas Colgadas, en Cuenca]] 250px|miniatura|[[Alcázar de Segovia]] 250px|miniatura|[[Baía da Concha, en Donostia]] 250px|miniatura|[[Muralla de Lugo]] 250px|miniatura|[[Acueduto de Segovia]] 250px|miniatura|Igrexa de [[Sant Climent de Taüll (Provincia de Lleida)]]
Explosión de Halifax
Os traballos de recuperación comezaron case de inmediato, e os hospitais enchéronse de feridos en pouco tempo. O mesmo día da explosión comezaron a chegar trens de rescate dende Nova Escocia e Novo Brunswick, mentres que outros trens enviados dende Canadá central e dende o nordeste dos Estados Unidos de América non puideron chegar por mor das nevaradas, e ó pouco tempo comezouse a construír refuxios temporais para as persoas que quedaran sen fogar. A investigación xudicial inicial determinou que o Mont-Blanc fora o responsable do desastre, mais unha apelación posterior determinou que ámbolos dous navíos tiñan a culpa do sucedido. No barrio de North End de Halifax erixíronse varios memoriais polas vítimas da explosión.
Colisión e incendio
Remolcando a dúas gabarras no momento da colisión, o Stella Maris respondeu de forma inmediata ó lume, ancorando ás gabarras e desprazándose en dirección ó peirao 6 para tentar sufocar o lume coa súa mangueira contra incendios. O capitán do remolcador, Horatio H. Brannen, e a súa tripulación decatáronse de que o lume era demasiado intenso para a súa única mangueira e afastáronse do Mont Blanc en chamas. Ata o seu lugar achegáronse un baleeiro do HMS Highflyer e despois unha pinaza de vapor do HMCS Niobe. O capitán Brannen e Albert Mattison do Niobe acordaron asegurar unha liña á popa do navío francés para remolcalo lonxe do peirao e evitar que este prendese lume. A boza de 127 milímetros inicial resultou ser moi pequena e ordenaron traer unha de 254 milímetros. Foi entón cando tivo lugar a explosión.
Asentamento micmac
Existían varios pequenos enclaves de micmac nas calas da enseada de Bedford e nos seus arredores na marxe de Dartmouth. Directamente en fronte do peirao 9 na beira de Halifax asentábase unha destas comunidades en Tufts Cove, coñecida tamén como Turtle Grove. Este asentamento databa do século XVIII, e estivera involucrado nunha controversia debido a que os colonos terratenentes querían expulsar de alí ós residentes micmac. Durante uns anos antes da explosión, o Departamento de Asuntos Indios estivera tentando de forma activa obrigar ós micmac a que deixasen as súas terras, pero isto aínda non sucedera no momento da explosión. As estruturas físicas do asentamento quedaron destruídas por completo pola explosión e o tsunami resultante. Descoñécese o número exacto de micmac falecidos. Os rexistros existentes indican que se recuperaron nove cadáveres, e o asentamento non se reconstruíu tralo desastre. A Halifax Remembrance Book lista a 16 membros da comunidade de Tufts Cove como falecidos, pero non tódolos incluídos nesta lista eran indíxenas. Os micmac sobreviventes foron aloxados nun edificio racialmente segregado en condicións xeralmente pobres, e dispersáronse eventualmente por toda Nova Escocia.
Investigación
Levouse a cabo unha investigación xudicial coñecida domo a Wreck Commissioner's Inquiry para investigar as causas da colisión. Os procedementos da mesma comezaron no xulgado de Halifax o 13 de decembro de 1917, presididos por Arthur Drysdale. O informe resultante desta investigación publicado o 4 de febreiro de 1918 culpaba ó capitán do Mont-Blanc Aimé Le Médec, ó seu piloto Francis Mackey e ó comandante F. Evan Wyatt, oficial supervisor xefe da Armada Real Canadense ó cargo da baía. Drysdale estaba de acordo coa opinión do comisionado L. A. Demers de que "era responsabilidade soamente do Mont-Blanc asegurar que evitase unha colisión por tódolos medios" por mor da súa carga. Armstrong considerou que Drysdale se viu fortemente influenciado pola opinión local, marcadamente antifrancesa, así como pola argumentación do avogado do Imo Charles Burchell. Segundo o conselleiro da coroa W. A. Henry, isto foi "unha gran sorpresa para moita xente" que agardaba que o Imo fose culpado por estar na beira incorrecta da canle. Os tres foron acusados de homicidio e neglixencia criminal nunha audiencia preliminar celebrada polo maxistrado Richard A. McLeod, e levados a xuízo. O xuíz da corte suprema de Nova Escocia Benjamin Russell determinou que non había probas que apoiasen estes cargos. Mackey foi liberado baixo mandato de hábeas corpus e retiráronse os cargos na súa contra. Os cargos en contra de Le Médec tamén foron retirados. Wyatt foi exculpado polo xurado nunha audiencia celebrada o 17 de abril de 1918 que durou menos dun día.
Organización Obreira
Organización Obreira foi unha organización político sindical que xurdiu en abril de 1972 dunha escisión do PCE de Vigo, composto por obreiros novos militantes de Comisións Obreiras e das Xuventudes Comunistass, desconformes co Pacto pola Liberdade que fixera público o partido en 1972 e que chamaba á unidade de todos os demócratas, por riba da súa clase, para derrotar ao franquismo. O sindicato conseguiu un certo protagonismo nas mobilizacións obreiras que se realizaron en setembro de 1972 en Vigo, ao se enfrontar coa policía, mais a represión que seguiu descabezouno.
Pipino de Herstal
Traxectoria
Tralo asasinato de Dagoberto II, erixiuse en cabeza da aristocracia austrasiana contra as pretensións hexemónicas do mordomo de palacio Ebroíno, ataca Neustria, combatendo preto de Laon.
Cordeiro
Como topónimo, Cordeiro pode referirse a:
A Pena, Sarria
Santa María da Pena é unha parroquia rural do concello de Sarria na provincia de Lugo. Segundo o Instituto Galego de Estatística no ano 2007 tiña 39 habitantes (19 homes e 20 mulleres) distribuídos en 3 entidades de poboación, sen cambios en relación ao ano 2003 en canto ao número de habitantes.
Illa Mono
O terremoto do 1 de abril de 2007 e o tsunami tralo terremoto causou danos considerables en Mono. Cinco casas e todos os edificios escolares colapsaron e catro persoas foron reportadas como desaparecidas.
Historia
Durante a segunda guerra mundial as tropas xaponesas ocuparon Mono durante a súa invasión das illas Salomón. O 27 de outubro de 1943, tropas da Mariña dos Estados Unidos e de Nova Zelandia aterraron en dous lugares: en Falamai (lugar da base xaponesa da illa) no sur, e en Purple Beach en Soanotalu no norte. O 7 de novembro a illa estaba baixo control aliado. Doce estadounidenses e corenta neozelandeses morreron durante a campaña. Para os neozelandeses, foi a primeira operación anfibia desde Gallipoli.
Saint-Rémy-du-Plain
Saint-Rémy-du-Plain (en Sant-Revig-ar-Plaen) é unha comuna francesa do departamento de Ille e Vilaine, na Bretaña.
Leontyne Price
Traxectoria
Cunha voz soprano lírico spinto, foi considerada especialmente adecuada para interpretar papeis de Giuseppe Verdi e Giacomo Puccini, así como as óperas de Wolfgang Amadeus Mozart.
Junts per Catalunya (partido político)
Ruptura da coalición Junts per Catalunya e congreso fundacional (xullo-outubro 2020)
A principios de xullo de 2020, as negociacións entre o espazo máis próximo ao expresidente Puigdemont (CNxR) e o PDeCAT sobre a necesidade de reestruturar o espazo político da coalición Junts per Catalunya quedan rachadas. Mentres o PDeCAT propugnaba a continuación do modelo de coalición, mantendo o PDeCat como un partido de centro dereita independente, a comitiva de Puigdemont propugnaba a creación dun novo partido político máis progresista e claramente unilateralista.
Alan Boguslavsky
Traxectoria
No 2002, Alan saca un disco acústico en solitario chamado The Art Of Waiting, gravado na súa propia casa, coa súa voz e unha guitarra como principais protagonistas.
Albert Serra
Traxectoria
Serra obtivo unha licenciatura en filoloxía hispánica e teoría da literatura comparada expedido pola Universidade de Barcelona. Traballa como guionista, director e produtor nas súas obras, na súa maioría centradas nos mitos e literatura europea. No ano 2001, Serra cofunda a produtora Andergraun Films. Honor de cavalleria foi seleccionada por Cahiers du Cinéma como un dos dez mellores filmes do ano 2007. En 2013, unha retrospectiva do seu traballo foi presentada no Centro Pompidou. Por La mort de Louis XIV, Serra recibiu o Prix Jean Vigo en 2016.
Educación inclusiva
Posta en funcionamento
A escola inclusiva forma parte dun proceso de inclusión máis amplo: a inclusión social. Supón a aceptación de todo o alumnado, valorando as súas diferenzas; esixe a transmisión de novos valores na escola; implica incrementar a participación activa (social e académica) do alumnado e diminuír os procesos de exclusión; supón crear un contexto de aprendizaxe inclusiva desenvolvido desde o marco dun currículo común; esixe unha profunda reestruturación escolar que debe ser abordada desde unha perspectiva institucional; é un proceso inacabado, en constante desenvolvemento, non un estado.
Delimitación conceptual entre integración e inclusión
A inclusión presenta o recoñecemento e valoración da diversidade coma unha realidade e coma un dereito humano, o que fai que os seus obxectivos sexan sempre prioritarios. Desde a perspectiva inclusiva, a heteroxeneidade é entendida como o normal, de modo que a postura inclusiva se dirixe a todo o alumnado e a todas as persoas en xeral.
A inclusión supón un sistema único para todos, o que implica deseñar o currículo, as metodoloxías empregadas, os sistemas de ensinanza, a infraestrutura e as estruturas organizacionais do sistema educativo, de tal modo que se adapten á diversidade da totalidade da poboación escolar que o sistema atende.
Desenvolvemento do concepto de inclusión educativa
A orixe da idea de inclusión sitúase no foro internacional da Unesco celebrado en Jomtien (Tailandia) en 1990, que marcou pautas no campo educativo no evento, onde se promoveu a idea dunha educación para todos e todas: satisfacción das necesidades básicas de aprendizaxe, cuxo propósito é desenvolver o benestar individual e social das persoas a través da Educación Formal.
Na declaración de Salamanca de 1994, produciuse unha ampla adscrición a esa idea entre as delegacións, determinándose a urxencia de impartir o ensino a toda a infancia, mocidade e xente adulta con necesidades educativas especiais dentro do mesmo sistema común de educación. A resolución de Salamanca xeraliza a inclusión como principio central que debe guiar a política e a práctica da construción dunha educación para todos e todas.
Os Castros (Cervo, Cedeira)
Os Castros é un castro situado en Cervo, Cedeira.
A forma e tamaño do castro é descoñecida.
Paz de Alfredo e de Guthrum
O Texto
A terceira parte expón as regulacións achega do número de xuramentos que son requiridos a un demandante, persoa que interpón unha demanda xudicial, e a un demandado en caso de homicidio involuntario.
Epidat
Epidat 3.1
Nesta versión do programa poden destacarse tres características básicas: un contorno que segue os estándares de Windows, a incorporación de técnicas específicas que non se atopan habitualmente neste tipo de programas e un enfoque expositivo nas axudas, concibidas co afán de facilitar a comprensión non soamente das regras de explotación do programa senón tamén da esencia conceptual das técnicas que contén.
Epidat 4.2
! width="250" rowspan="2" | Módulo ! colspan="2" | Dispoñibilidade ! width="100" | Versión 3.1 ! width="100" | Versión 4.2
Descargar
Descargar Epidat 4.2
Eminem
A maiores da súa carreira en solitario, Eminem é un dos membros orixinais dos grupos Soul Intent e D12. Tamén colaborou con Royce da 5'9", baixo o nome colectivo de Bad Meets Evil. Fundou o selo Shady Records co director executivo Paul Rosenberg, con artistas destacados coma 50 Cent. En novembro de 2002 protagonizou o filme 8 Mile, que gañou un Premio Oscar a mellor canción orixinal co tema "Lose Yourself". Eminem fixo varios cameos nos filmes The Wash (2001), Funny People (2009), The Interview (2014) e na serie de televisión Entourage (2010).
Ja Morant
Temetrius Jamel "Ja" Morant, nado o 10 de agosto de 1999 en Dalzell, Carolina do Sur, é un xogador profesional estadounidense de baloncesto que xoga nos Memphis Grizzlies da National Basketball Association (NBA). Con 1,91 metros de estatura xoga na posición de base.
Lamissio
Lamissio ou Laiamicho  foi un rei dos longobardos na primeira metade do século V.
Tiwanzana
Tiwanzana foi unha cidade do Imperio Hitita, ao oeste de lago do Sal, nunha zona en conflito con Arzawa desde antes do -1350. Suppiluliumas I foi á zona sobre o -1344: descansaba na cidade con só seis carros e algúns soldados cando foi casualmente sorprendido por un continxente inimigo arzawán (os "feitos de Suppiluliumas" din que por todo o exército inimigo), ao que derrotou e fixo fuxir ás montañas abandonando o botín. Entón o príncipe dirixiuse a Tuwanuwa, ao leste do lago, onde chegaran os ataques arzawáns, onde se lle uniu o resto do exército que operaba na zona ao oeste do lago.
Stargate (filme)
Sinopse
Cando explica os seus descubrimentos ó Xeneral West e ó resto dos militares, deciden ensinarlle que era o que se atopaba debaixo das lousas de protección. Grazas ó Dr. Jackson, conseguen activar o StarGate e establecer un burato de verme coa outra punta do universo coñecido.
Peter Rufai
Peter Rufai, nado en Lagos o 24 de agosto de 1963, é un exfutbolista nixeriano. Xogaba de porteiro e foi internacional coa selección nixeriana. É fillo do rei Rufai de Idimu, unha rexión nixeriana nas proximidades de Lagos.
Hemostase
Trastornos
Para o funcionamento adecuado do sistema de coagulción cómpre unha regulación moi precisa. Cando o sangue non coagula suficientemente, isto pode deberse a trastornos hemorráxicos como a hemofilia ou a trombocitopenia inmune. Unha coagulación excesiva tamén causa problemas como a trombose, na que se forma un exceso de coágulos e pode orixinar embolias, nas que os coágulos se desprazan polo torrente sanguíneo e acaban entupindo algún vaso.
Cordero (barco)
Naufraxio
No accidente faleceu un mariñeiro de Ribeira e catro máis desapareceron: dous deles eran de Ribeira e os outros dous naceran en Indonesia.